CELEX: 52010PC0313
Language: lt
Date: 2010-06-17
Title: Pasiūlymas tarybos įgyvendinimo sprendimas leisti Rumunijai taikyti specialią priemonę, kuria nukrypstama nuo direktyvos 2006/112/EB dėl pridėtinės vertės mokesčio bendros sistemos 193 straipsnio

|

52010PC0313

 Pasiūlymas tarybos įgyvendinimo sprendimas leisti Rumunijai taikyti specialią priemonę, kuria nukrypstama nuo direktyvos 2006/112/EB dėl pridėtinės vertės mokesčio bendros sistemos 193 straipsnio  /* KOM/2010/0313 galutinis - NLE 2010/0174 */  

	[pic] | EUROPOS KOMISIJA |Briuselis, 2010.6.17KOM(2010)313 galutinis2010/0174 (NLE)PasiūlymasTARYBOS ĮGYVENDINIMO SPRENDIMASleisti Rumunijai taikyti specialią priemonę, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos 193 straipsnioAIŠKINAMASIS MEMORANDUMASPASIŪLYMO APLINKYBĖSPasiūlymo pagrindas ir tikslai Pagal 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos (toliau – PVM direktyva) 395 straipsnį Taryba, remdamasi Komisijos pasiūlymu, gali vieningai leisti bet kuriai valstybei narei imtis specialių priemonių, nukrypstant nuo šios direktyvos, kad būtų supaprastinta pridėtinės vertės mokesčių rinkimo procedūra arba užkirstas kelias tam tikrų rūšių mokesčių slėpimui ar vengimui. Raštu, kurį Komisijos generalinis sekretoriatas užregistravo 2009 m. rugsėjo 23 d., Rumunija paprašė leidimo taikyti priemones, kuriomis nukrypstama nuo PVM direktyvos 193 straipsnio. Vadovaudamasi PVM direktyvos 395 straipsnio 2 dalimi, 2009 m. gruodžio 14 d. raštu Komisija pranešė kitoms valstybėms narėms apie Rumunijos prašymą. 2009 m. gruodžio 17 d. raštu Komisija pranešė Rumunijai turinti visą informaciją, kuri, jos nuomone, yra būtina prašymui įvertinti. |Bendrosios aplinkybės PVM direktyvos 193 straipsnyje nustatyta, kad paprastai pridėtinės vertės mokestį (toliau – PVM) privalo sumokėti prekes tiekiantis ar paslaugas teikiantis apmokestinamasis asmuo. Rumunijos vyriausybė norėtų taikyti atvirkštinio apmokestinimo tvarką, pagal kurią prievolė sumokėti PVM toliau išvardytais atvejais tenka apmokestinamajam asmeniui, kuriam yra tiekiamos prekės arba teikiamos paslaugos: – kai prekes tiekia ar paslaugas teikia apmokestinamasis asmuo, kurio atžvilgiu taikoma bankroto procedūra, išskyrus mažmenininkus; – kai apmokestinamasis asmuo tiekia medienos gaminius, konkrečiai statų mišką, apvaliąją ar apdorotą skaldytąją medieną, malkinę medieną, padarinės medienos gaminius, pjautinę medieną ar medžio skiedras ir šiurkščiąją, apdorotą ar iš dalies apdorotą medieną. Finansiniai sunkumai gali neleisti prekes tiekiantiems ar paslaugas teikiantiems apmokestinamiesiems asmenims, kuriems taikoma bankroto procedūra, sumokėti kompetentingoms institucijoms PVM, gautą už tiekiamas prekes ar teikiamas paslaugas. Kita vertus, jei pirkėjas yra apmokestinamasis asmuo, jis vis dar gali atskaityti sumokėtą PVM. Atvirkštinis apmokestinimas neturėtų būti taikomas prekes tiekiantiems ar paslaugas teikiantiems mažmenininkams, kuriems taikoma bankroto procedūra, dėl praktinių sunkumų, su kuriais jie susidurtų, taikydami šią tvarką, visų pirma pardavimo vietoje nustatinėdami klientų, kaip apmokestinamųjų asmenų, statusą. Ekonominiu požiūriu Rumunijoje miškų ūkis yra ypač svarbus. Šiame sektoriuje yra daug prekybininkų, daugelis kurių yra smulkūs perpardavinėtojai ir tarpininkai, dažnai nevykdantys PVM prievolių. Šių tiekėjų klientai paprastai yra didesnės, sėkmingai veikiančios įmonės. Remiantis šiuo prašymu suteiktas leidimas galios iki 2013 m. gruodžio 31 d. |KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAIKonsultacijos su suinteresuotosiomis šalimis |Netaikoma |Tiriamųjų duomenų rinkimas ir naudojimas |Nepriklausomo tyrimo neprireikė. |Poveikio vertinimas Siūlomu sprendimu siekiama kovoti su galimu PVM slėpimu ar vengimu, todėl jis gali turėti teigiamą poveikį ekonomikai. Poveikis bet kuriuo atveju bus ribotas dėl siauros leidžiančios nukrypti nuostatos taikymo srities. |TEISINIAI PASIŪLYMO ASPEKTAISiūlomų veiksmų santrauka Leidimas Rumunijai taikyti priemonę, kuria nukrypstama nuo PVM direktyvos 193 straipsnio nuostatų dėl atvirkštinio apmokestinimo tvarkos taikymo, kai prekes tiekia ar paslaugas teikia apmokestinamasis asmuo, kurio atžvilgiu taikoma bankroto procedūra, išskyrus mažmenininkus, ir kai apmokestinamasis asmuo tiekia medienos gaminius. |Teisinis pagrindas PVM direktyvos 395 straipsnis. |Subsidiarumo principas Remiantis PVM direktyvos 395 straipsniu, valstybė narė, pageidaujanti pradėti taikyti nuo minėtos direktyvos nukrypstančias priemones, privalo gauti Tarybos leidimą, kuris suteikiamas Tarybos sprendimu. Todėl pasiūlymas atitinka subsidiarumo principą. |Proporcingumo principas Pasiūlymas atitinka proporcingumo principą dėl toliau nurodytos (-ų) priežasties (-čių). |Šis sprendimas susijęs su valstybei narei jos pačios prašymu suteiktu leidimu ir nėra privalomas. |POVEIKIS BIUDŽETUIPOVEIKIS BIUDžETUI |Pasiūlymas neturi poveikio sąjungos biudžetui. |NEPRIVALOMI DUOMENYSPersvarstymas, peržiūra, laikino galiojimo sąlyga |Pasiūlyme numatyta laikino galiojimo sąlyga. |2010/0174 (NLE)PasiūlymasTARYBOS ĮGYVENDINIMO SPRENDIMASleisti Rumunijai taikyti specialią priemonę, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos 193 straipsnioEUROPOS SĄJUNGOS TARYBA,atsižvelgdama į Sutartį dėl Europos Sąjungos veikimo,atsižvelgdama į 2006 m. lapkričio 28 d. Tarybos direktyvą 2006/112/EB dėl pridėtinės vertės mokesčio bendros sistemos[1], ypač į jos 395 straipsnio 1 dalį,atsižvelgdama į Europos Komisijos pasiūlymą,kadangi:1.  Raštu, kurį Komisijos generalinis sekretoriatas užregistravo 2009 m. rugsėjo 23 d., Rumunija paprašė leidimo taikyti specialią priemonę, kuria nukrypstama nuo Direktyvos 2006/112/EB 193 straipsnio.2.  2009 m. gruodžio 14 d. raštu Komisija pranešė kitoms valstybėms narėms apie Rumunijos prašymą. 2009 m. gruodžio 17 d. raštu Komisija pranešė Rumunijai turinti visą informaciją, kuri, jos nuomone, yra būtina prašymui įvertinti.3.  Direktyvos 2006/112/EB 193 straipsnyje nustatyta, kad pridėtinės vertės mokestį (PVM) mokesčių administratoriui paprastai moka apmokestinamasis asmuo, tiekiantis prekes ar teikiantis paslaugas.4.  Rumunijos prašoma leidžiančia nukrypti nuostata siekiama nustatyti, kad prievolė sumokėti PVM dviem konkrečiais atvejais tektų prekių ar paslaugų gavėjui. Pirmasis atvejis susijęs su apmokestinamaisiais asmenimis, tiekiančiais medienos gaminius, kaip nustatyta nacionaliniais teisės aktais. Antrasis atvejis susijęs su prekes tiekiančiais ir (arba) paslaugas teikiančiais apmokestinamaisiais asmenimis, kuriems taikoma bankroto procedūra, išskyrus mažmenininkus.5.  Finansiniai sunkumai dažnai neleidžia nemokioms įmonėms sumokėti kompetentingoms institucijoms PVM už tiekiamas prekes ar teikiamas paslaugas. Tačiau gavėjas iš esmės gali atskaityti PVM, net jei tiekėjas kompetentingoms institucijoms jo nesumokėjo.6.  Atvirkštinis apmokestinimas neturėtų būti taikomas mažmenininkams, kuriems taikoma bankroto procedūra, nes mažmenininkams būtų sudėtinga pardavimo vietoje nustatyti klientų, kaip apmokestinamųjų asmenų, statusą.7.  Be to, Rumunijos medienos rinkoje susiduriama su problemomis dėl rinkos pobūdžio ir joje veikiančių įmonių. Rinkoje veikia daug smulkių įmonių, kurias Rumunijos institucijoms sunku kontroliuoti. Dažniausiai mokesčiai slepiami tokiu būdu: tiekėjas pateikia sąskaitą faktūrą už prekes ir dingsta nesumokėjęs mokesčių kompetentingoms institucijoms, tačiau palieka klientui galiojančią sąskaitą faktūrą, suteikiančią teisę atskaityti mokesčius.8.  Nustačius, kad asmuo, kuriam tenka prievolė sumokėti PVM, yra apmokestinamųjų asmenų tiekiamų medienos gaminių gavėjas arba apmokestinamųjų asmenų, kuriems taikoma bankroto procedūra, išskyrus mažmenininkus, tiekiamų prekių ar teikiamų paslaugų gavėjas, leidžiančia nukrypti nuostata panaikinami kilę sunkumai ir nedaromas poveikis mokėtino mokesčio sumai. Tokiu būdu užkertamas kelias tam tikrų rūšių mokesčių slėpimui ar vengimui.9.  Ši priemonė yra proporcinga siekiamiems tikslams, nes ją numatoma taikyti ne bendrai, o tik konkretiems sandoriams ir sektoriams, kurie kelia nemažai problemų, susijusių su PVM rinkimu arba slėpimu ar vengimu.10.  Leidimas turėtų būti riboto galiojimo ir turėtų galioti iki 2013 m. gruodžio 31 d. Atsižvelgiant į iki tos dienos įgytą patirtį, gali būti atliktas vertinimas, ar galima toliau pagrįstai taikyti leidžiančią nukrypti nuostatą.11.  Leidžianti nukrypti nuostata neturi neigiamo poveikio Sąjungos nuosaviems ištekliams, kuriuos sudaro surenkamas PVM.PRIĖMĖ ŠĮ SPRENDIMĄ:1 straipsnisNukrypstant nuo Direktyvos 2006/112/EB 193 straipsnio, Rumunijai leidžiama nustatyti, kad prievolė sumokėti mokestį tenka apmokestinamajam asmeniui, kuriam tiekiamos šio sprendimo 2 straipsnyje nurodytos prekės arba teikiamos jame minimos paslaugos.2 straipsnis1 straipsnyje numatyta leidžianti nukrypti nuostata taikoma:12.  kai apmokestinamieji asmenys tiekia medienos gaminius,13.  kai prekes tiekia ar paslaugas teikia apmokestinamasis asmuo, kurio atžvilgiu taikoma bankroto procedūra, išskyrus mažmenininkus.Šio straipsnio pirmos pastraipos 1 punkte minėtiems medienos gaminiams priskiriamas status miškas, apvalioji ar apdorota skaldytoji mediena, malkinė mediena, padarinės medienos gaminiai, pjautinė mediena ar medžio skiedros ir šiurkščioji, apdorota ar iš dalies apdorota mediena.3 straipsnisŠis sprendimas galioja iki 2013 m. gruodžio 31 d.4 straipsnisŠis sprendimas skirtas Rumunijai.Priimta BriuselyjeTarybos varduPirmininkas [1] OL L 347, 2006 12 11, p. 1.